Diari Oficial de la Generalitat Valenciana


Sumari del DOGV 3668, del 18-01-2000 (1999/10122)

ORDRE de 24 de novembre de 1999, de la Conselleria de Cultura, Educació i Ciència, per la qual s’implanten ensenyaments en determinats instituts d’Educació Secundària de la Comunitat Valenciana.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10095


Data del document
:   24-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Cheste
    * Gandia
    * Elx
    * Pinós, el
    * Quart de Poblet
    * ensenyament secundari
    * centre d'ensenyament

ORDRE de 24 de novembre de 1999, de la Conselleria de Cultura, Educació i Ciència, per la qual s'implanten ensenyaments en determinats instituts d'Educació Secundària de la Comunitat Valenciana. [1999/X10936]
  
L'Ordre de 8 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 27 de juliol de 1998, establix el procés d'implantació dels ensenyaments de Règim General regulats per la Llei Orgànica 1/1990, i la progressiva extinció dels ensenyaments mitjans regulats per la Llei 14/1970, General d'Educació. Independentment d'això, l'article 21 del Reial Decret 1.487/1994 facultà les administracions educatives perquè anticiparen la implantació de l'Educació Secundària Obligatòria, per tal de facilitar l'accés als cicles formatius de Formació Professional i la introducció progressiva dels batxillerats.
  
En el curs 1987/1988 s'inicià la implantació, de manera experimental, de mòduls professionals. En cursos posteriors s'han implantat cicles formatius de Formació Professional Específica i modalitats de batxillerat en determinats centres de la Comunitat Valenciana.
  
És procedent implantar anticipadament, en el present curs escolar, nous ensenyaments per a atendre la demanda de l'alumnat que finalitza els estudis d'Educació Secundària Obligatòria i/o Batxillerat del que vol passar des dels ensenyaments establits en el pla d'estudis previst per la Llei 14/1970 a l'establit per la Llei Orgànica 1/1990.
  
Fent ús de les atribucions que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
S'implanta en l'Institut d'Educació Secundària la Torreta d'Elx, codi 45978402, el cicle formatiu de Formació Professional Específica de Laboratori i Diagnòstic Clínic.
  
Segon
  
S'implanta en l'Institut d'Educació Secundària Maria Enríquez de Gandia, codi 76335143, el Batxillerat d'Arts.
  
Tercer
  
S'implanta en l'Instituto de Educación Secundaria núm. 2 de Cheste, codi 93872801, el cicle formatiu de Formació Professional Específica de Manteniment Aeromecànic.
  
Quart
  
S'implanta en l'Institut d'Educació Secundària José Maluenda Prats de Pinoso, codi 37469564, el cicle formatiu de Formació Professional Específica de Gestió Administrativa.
  
Quint
  
S'implanta en l'Institut d'Educació Secundària Faitanar de Quart de Poblet, codi 28864298, el Batxillerat de Ciències de la Naturalesa i de la Salut.
  
DISPOSICIÓ ADDICIONAL
  
D'allò que es disposa en la present ordre s'efectuarà la corresponent inscripció en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza les direccions generals de Centres Docents, d'Ordenació i Innovació Educativa i Política Lingüística, i de Personal per a dictar les disposicions que siguen necessàries per a l'execució d'allò disposat en la present ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana. Això no obstant, els seus efectes s'entenen referits al curs escolar 1999/2000.
  
Tercera
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que esgota la via administrativa, es podrà presentar recurs potestativament de reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Ciència, en el termini d'un mes a comptar des de l'endemà de la publicació de la present ordre en el Diari Oficial de la Generalitat Valenciana.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present ordre en el Diari Oficial de la Generalitat Valenciana.
  
València, 24 de novembre de 1999
  
El conseller de Cultura, Educació i Ciència,
  
MANUEL TARANCÓN FANDOS